text: [{"text_idx": "#000001", "text": "Heri Ziska, kropsligur venjari, sto\u0301\u00f0 fyri royndunum. Endama\u0301li\u00f0 var at si\u0301ggja, hvussu hv\u00f8r einstakur sp\u00e6lari er fyri kropsliga og hvat sp\u00e6larin kann arbei\u00f0a vi\u00f0, fyri at mennast sum hondbo\u0301ltssp\u00e6lari."}, {"text_idx": "#000003", "text": "Byrja\u00f0 var vi\u00f0 CMJ, i\u00f0 er ein hoppiroynd, sum hevur til endama\u0301ls at finna u\u0301tav, hvussu skjo\u0301tt sp\u00e6lararin kann menna megi i\u0301 beinunum. St\u00f8rri megi gevur h\u00e6gri lop, sp\u00e6larin kemur skjo\u0301tari upp i\u0301 fer\u00f0, hevur l\u00e6ttari vi\u00f0 at bro\u0301ta gj\u00f8gnum verjuna og somulei\u00f0is ste\u00f0ga einum a\u0301lopssp\u00e6lara. Sterkir, l\u00e6ttir og limalangir sp\u00e6larar hava fyrimun."}, {"text_idx": "#000004", "text": "Si\u0301\u00f0an var kvikleiki kanna\u00f0ur, har sp\u00e6larin skuldi renna og sjey fer\u00f0ir skifti ko\u0301s. Ein sp\u00e6lari, i\u00f0 er kvikur a\u0301 beinunum, hevur l\u00e6ttari vi\u00f0 at sny\u0301ta verjuna og ste\u00f0ga a\u0301lopssp\u00e6lara."}, {"text_idx": "#000005", "text": "Tri\u00f0ja royndin var snarrenning, i\u00f0 er eitt gott barometur at si\u0301ggja, hvussu skjo\u0301tt sp\u00e6larin kann fara i\u0301 a\u0301lop ella renna aftur i\u0301 verju. Ma\u0301ta\u00f0 var\u00f0 a\u0301 5, 10, 20 og 30 metrum. Valt var\u00f0 at seta ma\u0301tara upp a\u0301 hesum fy\u0301ra longdum, fyri at si\u0301ggja, hvussu skjo\u0301tt sp\u00e6larin kemur upp i\u0301 fer\u00f0 og hvussu skjo\u0301tt hann megnar at renna. Sp\u00e6lari vi\u00f0 h\u00f8gari toppfer\u00f0 vil alt anna\u00f0 li\u0301ka hava l\u00e6ttari vi\u00f0 at \u00f8kja um fer\u00f0ina eftir fyrstu fimm metrarnar."}, {"text_idx": "#000006", "text": "Ta\u00f0 er ein fyrimunur at hoppa h\u00f8gt, vera kvikur og renna skjo\u0301tt, men einki av hesum kemur til si\u0301n r\u00e6tt, um ein sp\u00e6lari ikki er u\u0301thaldin, er treystur. Ti\u0301 var si\u0301\u00f0sta og fjo\u0301r\u00f0a roynd ein YO-YO roynd, har einstaki sp\u00e6larin skuldi renna 20 metrar aftur og fram vi\u00f0 st\u00f8\u00f0ugt h\u00e6gri fer\u00f0, uttan at fa\u0301a n\u00f8ktandi hvi\u0301ld millum renningarnar. Ti\u0301\u00f0in fyri hv\u00f8rja renning styttist so hv\u00f8rt, til ongin sp\u00e6lari megnar at renna teinin innan a\u0301settu ti\u0301\u00f0ina."}]